নিজস্ব প্রতিবেদক: সহকারী শিক্ষক থেকে প্রধান শিক্ষক পদে চলতি দায়িত্ব নয়, সরাসরি প্রধান শিক্ষক পদে পদোন্নতিসহ ৫ দফা দাবিতে বরিশালে বিভাগীয় সমাবেশ অনুষ্ঠিত হয়েছে। বাংলাদেশ সরকারী প্রাথমিক বিদ্যালয় শিক্ষক সমিতি বিভাগীয় কমিটির উদ্যোগে বুধবার সকাল ১১টায় নগরীর সদর রোডের অশ্বিনী কুমার হলে এ সমাবেশ অনুষ্ঠিত হয়। এতে প্রধান অতিথির বক্তৃতা করেন সংগঠনের কেন্দ্রিয় কমিটির সভাপতি মুহা. আ. আউয়াল তালুকদার।